Du behøver ikke at have bestemt dig for, hvilken studieretning, du vil vælge, i forbindelse med, at du søger ind på BG.
Når du starter på STX, bruger du nemlig ca. de første tre måneder på et ”grundforløb”. Det primære formål med grundforløbet er, at du skal have de bedste muligheder for at vælge netop den studie-retning, der passer til dine interesser og behov.
I grundforløbet får du derfor afprøvet en række forskellige fag og får viden om, hvad de forskellige søjler og studieretninger inde-holder, så du mod grundforløbets slutning kan træffe det helt rigtige valg.